1.

Vysvetlivky sa menia takto: a) Vysvetlivka (12) sa nahrádza takto: „(12) V súlade s vymedzením pojmov v časti 2 oddiele A bodoch 1.24 (rázvor) a 1.25 (vzdialenosť medzi nápravami) prílohy XIII k vykonávaciemu nariadeniu Komisie (EÚ) 2021/535 z 31. marca 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/2144, pokiaľ ide o jednotné postupy a technické špecifikácie pre typové schvaľovanie vozidiel a systémov, komponentov a samostatných technických jednotiek určených pre tieto vozidlá z hľadiska ich všeobecných konštrukčných vlastností a bezpečnosti ( Ú. v. EÚ L 117, 6.4.2021, s. 1 ). Poznámka: V prípade prívesu so stredovou nápravou sa os spojenia považuje za prvú prednú nápravu.“; b) Vysvetlivka (14) sa nahrádza takto: „(14) Vykonávacie nariadenie Komisie (EÚ) 2021/535 z 31. marca 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/2144, pokiaľ ide o jednotné postupy a technické špecifikácie pre typové schvaľovanie vozidiel a systémov, komponentov a samostatných technických jednotiek určených pre tieto vozidlá z hľadiska ich všeobecných konštrukčných vlastností a bezpečnosti ( Ú. v. EÚ L 117, 6.4.2021, s. 1 ).“; c) Vysvetlivka (18) sa nahrádza takto: „(18) Vymedzenie pojmu v bode 6.1 a v prípade vozidiel inej kategórie ako M1: časť 2 oddiel F prílohy XIII k vykonávaciemu nariadeniu (EÚ) 2021/535. V prípade prípojných vozidiel: dĺžka sa špecifikuje tak, ako je uvedené vo vymedzení pojmu v bode 6.1.2 normy ISO 612:1978.“; d) Vysvetlivky (20) a (21) sa nahrádzajú takto: „(20) Vymedzenie pojmu v bode 6.2 a v prípade vozidiel inej kategórie ako M1: časť 2 oddiel F prílohy XIII k vykonávaciemu nariadeniu (EÚ) 2021/535. (21) Vymedzenie pojmu v bode 6.3 a v prípade vozidiel inej kategórie ako M1: časť 2 oddiel F prílohy XIII k vykonávaciemu nariadeniu (EÚ) 2021/535.“; e) Vysvetlivka (30) sa nahrádza takto: „(30) Ako sa vymedzuje v časti 2 oddiele A bode 1.3 prílohy XIII k vykonávaciemu nariadeniu (EÚ) 2021/535.“; f) Vysvetlivka (122) sa nahrádza takto: „(122) Vykonávacie nariadenie Komisie (EÚ) 2021/646 z 19. apríla 2021, ktorým sa stanovujú pravidlá uplatňovania nariadenia Európskeho parlamentu a Rady (EÚ) 2019/2144 vzhľadom na jednotné postupy a technické špecifikácie pre typové schvaľovanie motorových vozidiel so zreteľom na ich systémy núdzového udržiavania vozidla v jazdnom pruhu ( Ú. v. EÚ L 133, 20.4.2021, s. 31 ).“; g) Vysvetlivka (123) sa nahrádza takto: „(123) Delegované nariadenie Komisie (EÚ) 2021/1243 z 19. apríla 2021, ktorým sa dopĺňa nariadenie Európskeho parlamentu a Rady (EÚ) 2019/2144 stanovením podrobných pravidiel týkajúcich sa umožnenia montáže alkoholového imobilizéra v motorových vozidlách a ktorým sa mení príloha II k uvedenému nariadeniu ( Ú. v. EÚ L 272, 30.7.2021, s. 11 ).“; h) Vysvetlivka (124) sa nahrádza takto: „(124) Predpis Európskej hospodárskej komisie Organizácie Spojených národov (EHK OSN) č. 13 – Jednotné ustanovenia na účely typového schvaľovania vozidiel kategórií M, N a O z hľadiska brzdenia [2016/194] ( Ú. v. EÚ L 42, 18.2.2016, s. 1 ).“; i) Vysvetlivka (157) sa nahrádza takto: „(157) Údaj v bode 4 sa vyplní v súlade s vymedzením pojmu stanoveným v bode 1.24 (rázvor) a údaj v bode 4.1 sa vyplní v súlade s vymedzením pojmu stanoveným v bode 1.25 (vzdialenosť medzi nápravami) časti 2 oddielu A prílohy XIII k vykonávaciemu nariadeniu (EÚ) 2021/535.“; j) Vysvetlivka (174) sa nahrádza takto: „(174) Pokiaľ ide o pojem bod spojenia „0“, pozri časť 2 oddiel A bod 1.3.1.2 prílohy II k vykonávaciemu nariadeniu (EÚ) 2021/535.“; k) Vysvetlivky (31), (55), (79), (89), (90) a (91) sa vypúšťajú; l) Dopĺňa sa táto nová vysvetlivka (181): „(181) Systémy schválené v súlade s požiadavkami stanovenými v regulačných aktoch, ktoré sú uvedené v prílohe II k nariadeniu (EÚ) 2018/858. Skratky zodpovedajú systémom uvedeným v bodoch 6.7; 7.4, 8.12, 10.1.1, 12.2.4, 12.6.5, 12.8, 12.11, 12.12, 12.13, 12.16, 12.17 a 17.“